Source: https://ispis.sk/judikatura/KSKE/9Cbi23/2006
Timestamp: 2020-04-01 07:49:03+00:00
Document Index: 5412605

Matched Legal Cases: ['súd ', 'súd ', 'súd ', '§ 107', 'súd ', 'súd ', 'súd ']

KSKE 9 Cbi 23/2006 - iSpis
iSpis Judikatúra – KSKE 9 Cbi 23/2006
KS v Košiciach, dátum 28.03.2012, sp.zn. KSKE 9 Cbi 23/2006
Súd: Krajský súd Košice Spisová značka: 9Cbi/23/2006 Identifikačné číslo súdneho spisu: 7006201070 Dátum vydania rozhodnutia: 29. 03. 2012 Meno a priezvisko sudcu, VSÚ: JUDr. Jozef Vanca ECLI: ECLI:SK:KSKE:2012:7006201070.9
Uznesenie Krajský súd v Košiciach v právnej veci žalobcu U. S., a.s. v likvidácii, S. 4, XXX XX I., IČO: XXXXXXXX proti žalovanému O.. L. G., W. G. 3, XXX XX X. - správca konkurznej podstaty úpadcu I.. U., s.r.o., O. J. XX, XXX XX D., IČO: XXXXXXXX, zastúpeného advokátkou JUDr. Oľgou Kmeťovou, CSc., Važecká 4, 040 12 Košice o určenie pravosti a poradia pohľadávky vo výške 49 894,08 eur (1 503 109,00 Sk) , takto
Žalobca Z. J. a.s. I. (neskôr Z. Z. I., a.s. I.) sa žalobou došlou súdu dňa 10.7.2006 domáhal určenia pravosti, výšky a poradia prihlásenej pohľadávky v konkurznom konaní vo výške 1 503 109,00 Sk (49 894,08 eur) a náhrady trov konania.
V priebehu konania na základe Zmluvy o postúpení pohľadávok zo dňa 30.12.2006 žalobca postúpil svoju pohľadávku spoločnosti A., a.s., I. 9, I.. Krajský súd v Košiciach uznesením zo dňa 8.4.2010 č.k. 9Cbi/23/2006-177 pripustil zámenu účastníkov na strane žalobcu a uznesenie nadobudlo právoplatnosť dňa 15.5.2010. Na základe Zmluvy o zlúčení vo forme notárskej zápisnice č. N 1127/2010, NZ 29551/2010, NCRls 30008/2010 zo dňa 19.8.2010 sa obchodná spoločnosť A., a.s., I. zlúčila so spoločnosťou U. S., a.s., I. a dňom 29.9.2010 bola vymazaná z obchodného registra Okresného súdu Bratislava I.
Z výpisu z Obchodného registra Okresného súdu Bratislava I. z odd. Sa vl. č. 3749/B je zrejmé, že právny nástupca žalobcu U. S., a.s. v likvidácii, S. 4, I., IČO: XXXXXXXX bol vymazaný z Obchodného registra Okresného súdu Bratislava I. dňa 29.6.2011 - dobrovoľný výmaz.
Z už spomenutého výpisu z obchodného registra je zrejmé, že dňa 29.6.2011 bol žalobca z Obchodného registra Okresného súdu Bratislava I. dobrovoľne vymazaný, teda nemá v zmysle vyššie citovaných ustanovení zákona civilno-procesnú subjektivitu, ktorú stratil v priebehu konania.
Podľa § 107 ods. 4 O.s.p., ak po začatí konania zanikne právnická osoba, súd pokračuje v konaní s právnym nástupcom a ak právneho nástupcu niet súd konanie zastaví. Z uvedeného dôvodu keďže došlo k zániku žalobcu bez právneho nástupcu súd konanie zastavil.